මෙම සිද්ධියෙන් මව ජීවිතක්ෂයට පත් වූ අතර දියණිය රිජ්වේ ආර්යා ළමා රෝහලේ ප්‍රතිකාර ලබනවා.බලංගොඩ නගරයේ පිහිටි විහාරස්ථානයක් ඉදිරිපිටදී පෙරේදා (04)  පෙරවරුවේ මෙම 28 හැවිරිදි මව සිය 5 හැවිරිදි දියණිය සමග ලිපියක් ලියන ආකාරය එහි තිබූ ආරක්ෂිත කැමරා පද්ධතියේ  සටහන්ව තිබුණා.අනතුරුව මව සිය දියණියට  වස  පොවා ඇය ද වස පානය කර සිටියදී ප්‍රදේශවාසීන් මැදිහත්ව බලංගොඩ මුලික රෝහලට ඇතුළත් කර තිබෙනවා.මියගොස් ඇත්තේ බලංගොඩ - කහටපිටිය ප්‍රදේශයේ පදිංචිව සිටි වික්‍රමආරච්චිගේ චතුරිකා ගයානි නැමැති කාන්තාවක්.සිද්ධියට මුහුණ පෑ පස් හැවිරිදි රිෂිනි ප්‍රභාෂා දැරිය ප්‍රථමයෙන් බලංගොඩ රෝහලට ඇතුළත් කෙරුණු අතර, අනතුරුව කොළඹ රිජ්වේ ආර්යා ළමා රෝහල වෙත මාරු කර යැවුණා.රෝහල් අධ්‍යක්ෂවරයා පැවසුවේ ඇගේ තත්ත්වය තවමත් යහපත් නොවන බවයි.මව ලියූ බවට සැලකෙන  ලිපියේ දැක්වෙන්නේ පෙරේදා යෙදී තිබුණු ඇගේ උපන් දිනයදා සිය දියණිය සමග දිවි නසා ගැනීමට ගත් තීරණයට අනුව ඔවුන් බේරා ගැනීමට කටයුතු නොකරන ලෙසයි.